**Tlačové vyhlásenie ZVLD SR o.z. k celoplošnému**

**testovaniu občanov SR antigénovými testami na COVID-19**

Profesijné združenie všeobecných lekárov pre dospelých podporuje

realizáciu celoplošného testovania populácie s využitím antigénových testov. Exponenciálne rastúci počet pozitívnych pacientov na COVID-19, súčasne s nárastom ostatných respiračných infekcií v tomto jesennom období, vyžadujú systémové riešenia, ktoré zabránia zavádzaniu ďaľších reštrikčných opatrení s rizikom lockdownu.

Ambulancie všeobecných lekárov pre dospelých sú v súčasnej dobe extrémne pracovne vyťažené, pričom evidujeme rýchle šírenie pandémie v komunite, bez možnosti dostatočne rýchleho trasovania a karantenizácie infikovaných tak, aby dokázali spomaliť ďaľšie šírenie pandémie.

Vyzývame preto pacientsku verejnosť, aby v maximálnej miere využila možnosť rýchleho bezplatného antigenového testovania na COVID-19 v miestach na to určených. Všeobecní lekári vyvíjame maximálne úsilie,

aby sme v prvom kontakte zaočkovali proti chrípke čo najviac pacientov.

V Poprade, 17.10.2020 MUDr. Ján Hencel, MSc.

Predseda ZVLD SR